CELEX: 32016R1638
Language: lt
Date: 2016-09-06 00:00:00
Title: 2016 m. rugsėjo 6 d. Komisijos įgyvendinimo reglamentas (ES) 2016/1638, kuriuo iš dalies keičiamas Tarybos reglamento (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo I priedas

13.9.2016   
               
               
                  LT
               
               
                  Europos Sąjungos oficialusis leidinys
               
               
                  L 244/1
               
            KOMISIJOS ĮGYVENDINIMO REGLAMENTAS (ES) 2016/1638
      2016 m. rugsėjo 6 d.
      kuriuo iš dalies keičiamas Tarybos reglamento (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo I priedas
      EUROPOS KOMISIJA,
      atsižvelgdama į Sutartį dėl Europos Sąjungos veikimo,
      atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies e punktą,
      kadangi:
      
                  (1)
               
               
                  Reglamentu (EEB) Nr. 2658/87 nustatyta prekių nomenklatūra (toliau – Kombinuotoji nomenklatūra arba KN), kuri pateikta to reglamento I priede;
               
            
                  (2)
               
               
                  Kombinuotosios nomenklatūros antros dalies 15 skirsnio 2 papildomosios pastabos tekste apibūdinamos aliejaus, kuris gautas vien apdorojant alyvuoges ir priskirtinas 1509 ir 1510 pozicijoms, savybės. Tos papildomosios pastabos tekstas grindžiamas Komisijos reglamentu (EEB) Nr. 2568/91 (2), kuriame nurodomos fizikinės ir cheminės bei organoleptinės alyvuogių aliejaus ir alyvuogių išspaudų aliejaus savybės, taip pat nustatomi tų savybių vertinimo metodai. Tie metodai ir aliejaus savybėms taikomos ribinės vertės reguliariai atnaujinami remiantis chemijos ekspertų nuomone ir atsižvelgiant į Tarptautinėje alyvuogių aliejaus taryboje (TAAT) atliktus darbus;
               
            
                  (3)
               
               
                  atlikus keletą Reglamento (EEB) Nr. 2568/91 pakeitimų, dabartinis Kombinuotosios nomenklatūros antros dalies 15 skirsnio 2 papildomosios pastabos tekstas nebeatitinka šiuo metu taikomos Reglamento (EEB) Nr. 2568/91 versijos, todėl jį reikia atitinkamai iš dalies pakeisti;
               
            
                  (4)
               
               
                  kad 15 skirsnio 2 papildomojoje pastaboje nurodytų susijusių parametrų nereikėtų kartotinai keisti juos pritaikant prie Reglamento (EEB) Nr. 2568/91 pakeitimų, tikslinga priimti naują papildomosios pastabos tekstą, jame pateikiant tiesiogines nuorodas į atitinkamas to reglamento dalis;
               
            
                  (5)
               
               
                  atsižvelgiant į tai, kad 2017 m. sausio 1 d. į 15 skirsnį bus įrašyta naujų KN kodų, naujasis to skirsnio 2 papildomosios pastabos tekstas, kuriame atsižvelgiama į naujuosius KN kodus, turėtų įsigalioti 2017 m. sausio 1 d;
               
            
                  (6)
               
               
                  todėl Reglamento (EEB) Nr. 2658/87 I priedas turėtų būti atitinkamai iš dalies pakeistas;
               
            
                  (7)
               
               
                  šiame reglamente nustatytos priemonės atitinka Muitinės kodekso komiteto nuomonę,
               
            PRIĖMĖ ŠĮ REGLAMENTĄ:
      1 straipsnis
      Reglamento (EEB) Nr. 2658/87 I priede pateiktos Kombinuotosios nomenklatūros antros dalies 15 skirsnio 2 papildomoji pastaba pakeičiama taip:
      
         
                     „2.
                  
                  
                     
                                 A.
                              
                              
                                 
                                    1509 ir 1510 pozicijoms priskiriamas tik toks aliejus, kuris gautas vien apdorojant alyvuoges ir kurio charakteristikos, susijusios su riebalų rūgščių ir sterolių kiekiais, atitinka nurodytąsias Komisijos reglamento (EEB) Nr. 2568/91
                                     (*)
                                    I priede. Šios medžiagos aptinkamos to reglamento V ir X prieduose išdėstytais metodais.
                                 1509 ir 1510 pozicijoms nepriskiriamas chemiškai pakeistas alyvuogių aliejus (pavyzdžiui, reesterintas alyvuogių aliejus) ir alyvuogių aliejaus mišiniai su kitu aliejumi. Reesterintas alyvuogių aliejus aptinkamas Reglamento (EEB) Nr. 2568/91 VII priede išdėstytu metodu.
                              
                           
                                 B.
                              
                              
                                 
                                    1509 10 subpozicijai priskiriamas tik toliau 1, 2 ir 3 punktuose apibūdintas alyvuogių aliejus, gautas naudojant vien mechanines arba kitas fizines priemones ir laikantis aliejaus modifikacijos nesukeliančių sąlygų, neapdorotas kitais būdais, išskyrus plovimą, dekantavimą, centrifugavimą bei filtravimą. Šiai subpozicijai nepriskiriamas alyvuogių aliejus, gautas naudojant tirpiklius, cheminius arba biocheminius reagentus arba gautas reesterinimo būdu, taip pat bet kurie alyvuogių aliejaus mišiniai su kitų rūšių aliejumi.
                                 
                                 
                                             1.
                                          
                                          
                                             
                                                1509 10 10 subpozicijoje „klasikinis alyvuogių aliejus („lampante“)“ įvardija alyvuogių aliejų, kurio charakteristikos atitinka Reglamento (EEB) Nr. 2568/91 I priede nustatytas 3 kategorijos alyvuogių aliejaus charakteristikas.
                                             
                                          
                                       
                                             2.
                                          
                                          
                                             
                                                1509 10 20 subpozicijoje „ypač grynas alyvuogių aliejus“ įvardija alyvuogių aliejų, kurio charakteristikos atitinka Reglamento (EEB) Nr. 2568/91 I priede nustatytas 1 kategorijos alyvuogių aliejaus charakteristikas.
                                             
                                          
                                       
                                             3.
                                          
                                          
                                             
                                                1509 10 80 subpozicijai priskiriamas kitas pirmojo spaudimo aliejus, kurio charakteristikos atitinka Reglamento (EEB) Nr. 2568/91 I priede nustatytas 2 kategorijos alyvuogių aliejaus charakteristikas.
                                             
                                          
                                       
                           
                                 C.
                              
                              
                                 
                                    1509 90 subpozicijai priskiriamas alyvuogių aliejus, gautas apdorojant alyvuogių aliejų, priskiriamą 1509 10 10, 1509 10 20 ir (arba) 1509 10 80 subpozicijoms, sumaišytas arba nesumaišytas su pirmojo spaudimo alyvuogių aliejumi, ir kurio charakteristikos atitinka Reglamento (EEB) Nr. 2568/91 I priede nustatytas 4 ir 5 kategorijų alyvuogių aliejaus charakteristikas.
                                 
                              
                           
                                 D.
                              
                              
                                 
                                    1510 00 10 subpozicijoje „neapdorotas aliejus“ įvardija aliejų, kurio charakteristikos atitinka Reglamento (EEB) Nr. 2568/91 I priede nustatytas 6 kategorijos alyvuogių aliejaus charakteristikas.
                                 
                              
                           
                                 E.
                              
                              
                                 
                                    1510 00 90 subpozicijai priskiriamas aliejus, gautas apdorojus aliejų, priskiriamą 1510 00 10 subpozicijai, sumaišytą arba nesumaišytą su pirmojo spaudimo alyvuogių aliejumi, ir aliejus, kurio charakteristikos neatitinka nurodytųjų šios papildomosios pastabos B, C ir D dalyse.
                                 
                                 Šiai subpozicijai priskiriamo aliejaus charakteristikos turi atitikti Reglamento (EEB) Nr. 2568/91 I priede nustatytas 7 ir 8 kategorijų alyvuogių aliejaus charakteristikas.
                              
                           
               
      2 straipsnis
      Šis reglamentas įsigalioja 2017 m. sausio 1 d.
      
         Šis reglamentas privalomas visas ir tiesiogiai taikomas visose valstybėse narėse.
         Priimta Briuselyje 2016 m. rugsėjo 6 d.
         
            
               Komisijos vardu
            
            
               Pirmininko pavedimu
            
            Stephen QUEST
            
               Mokesčių ir muitų sąjungos generalinis direktorius
            
         
      
      
         (1)  OL L 256, 1987 9 7, p. 1.
      
         (2)  1991 m. liepos 11 d. Komisijos reglamentas (EEB) Nr. 2568/91 dėl maišyto alyvuogių aliejaus ir maišyto alyvuogių išspaudų aliejaus savybių ir dėl atitinkamų analizės metodų (OL L 248, 1991 9 5, p. 1).